Ціхаакіянскі касмадромны комплекс — Аляска

Ціхаакіянскі касмадромны комплекс — Аляска (англ.: Pacific Spaceport Complex – Alaska), раней вядомы як стартавы комплекс Кадзьяк (англ.: Kodiak Launch Complex) — амерыканскі камерцыйны і ваенны касмадром падвойнага прызначэння. Аб’ект належыць і эксплуатуецца карпарацыяй «Alaska Aerospace Corporation», якая належыць ураду Аляскі, і размешчаны на востраве Кадзьяк ля берагоў Аляскі. Прызначаны для запуску лёгкіх ракет па субарбітальнай траекторыі і вываду малых касмічных апаратаў на палярную арбіту. Гісторыя Першы эксперыментальны запуск ракеты з касмадрома адбыўся 5 лістапада 1998 года. Першы арбітальны пуск адбыўся 29 верасня 2001 года, калі ракета-носьбіт «Афіна-1» вывела на арбіту 4 малых спадарожніка. 25 жніўня 2014 года пад час запуску субарбітальнай ракеты STARS IV з пляцоўкі LP-1, на 4 секундзе пасля старту, з-за сістэмных праблем, ракета была самазнішчана аператарам пуска. Пры выбуху была пашкоджана наземная інфраструктура стартавага комплексу. Пасля катастрофы пашкоджаны стартавы комплекс прапанавалася пераабсталяваць для запускаў ракет «Афіна-2S». 28 жніўня 2015 года савет дырэктараў кіруючай кампаніі змяніў назву касмадрому са «Стартавы комплекс Кадзьяк» на «Ціхаакіянскі касмадромны комплекс — Аляска». Асноўнай прычынай перайменавання было названа павелічэнне магчымасцяў касмадрома. У першай палове 2025 года стала вядома, што касмадром атрымлівае дазвол на павелічэнне колькасці запускаў у год. Храналогія запускаў Арбітальныя запускі Спасылкі На Вікісховішчы ёсць медыяфайлы па тэме Ціхаакіянскі касмадромны комплекс — Аляска